"Разони" кемеси баалуу жүк болгон жүгөрүнү түшүрүү үчүн жакында Ливанга барат.
Бул кеме, Орусиянын февраль айынын аягында
Украинаны оккупациялагандан бери өлкөнүн портторунан чыккан биринчи кеме.
Украин, орус, түрк жана БУУнун өкүлдөрүнөн турган команда,
Стамбулдун жээгинде жүктү кылдаттык менен текшерди.
Түркиянын бул процесстеги ролу дүйнөлүк деңгээлде бааланды.
Тышкы иштер министри Мевлүт Чавушоглу:
"Биз сүйлөшкөн бардык маектештер Түркиянын дан боюнча БУУ менен бирге ойноп жаткан
ролу үчүн ыраазычылыктарын билдиришти, президентибиз Эрдогандын жетекчилигиндеги Түркияга
ишенишкенин айтышты.
Түркия глобалдык актер болуп калды. Биз муну конструктивдүү түрдө пайдаланып,
аймактын да, дүйнөнүн да тынчтыгы жана бейпилдиги үчүн аракет кылууну улантабыз".
Украина менен Орусиянын ортосундагы өз ара сүйлөшүүлөр менен бирге келишимге кол коюу эки айга созулду.
Келишим төрт айдан кем эмес күчүндө болот.
Стамбулдан Ясин Экен: "Ыйгарымдуу топтор Разониде текшерүүсүн аяктады.
Сьерра Леона желектүү кеме азыр Стамбулдагы Босфордо
илгерилеп Ливанды көздөй сапарын улантат".
Бириккен Улуттар Уюму ар бир он адамдын кеминде бири өнөкөт ачкачылыктан жабыркаганын белгиледи.
Украина данынын кечиктирилип ташылышы ансыз да оор абалды ого бетер курчутту.
БУУнун баш катчысы Антониу Гутерриш: "Уланып жаткан бул согуш, азык-түлүк, энергетика жана
финансылык булактарга жетүү болгон үчтүк кризис аркылуу
Украинанын да чегинен тышкары чоң жана көп өлчөмдүү таасир жаратууда.
Айрыкча бюджеттер да климаттын өзгөрүшү жана согуш күүлөгөн жогорку азык-түлүктүк,
транспорттук жана энергетикалык баага байланыштуу кыйынчылыкта турат.
Бул эң жакыр үй чарбалары үчүн ачарчылык кризисинин жана орточо кирешеге
ээ болгондор үчүн да олуттуу кыскартуулардын жарчысы".
Жүктөө чоң ийгилик катары сүрөттөлсө да,
Украинанын президенти али майрамдай элек, анткени ал жетишсиз дейт.
Украинанын президенти Владимир Зеленский: "Жакында Түркия менен өнөктөштүктө иш алып барган БУУнун аркасында,
биринчи кемебиз сүздү, бирок бул аздык кылат.
Биз муну үзгүлтүксүз процесс болот деп үмүттөнөбүз.
Бул согуштун кесепеттери жалпысынан өтө оор.
Бул Украина үчүн гана эмес, бүткүл дүйнө үчүн коркунучтуу.
Мындан да коркунучтуу болот".
Анткени учурда Украинада үч порт иштейт
жана бул сан мурда иштеген порттордун жарымынан азыраак болгондуктан,
мурдагыдай жеткирүү көрсөткүчтөрүнө жетүү үчүн бир нече ай талап кылынат.
Ясин Экен, TRT World, Стамбул